Suchinthana/ta-wikipedia huggingface dataset:
ராஜா முதலியார்

ராஜா முதலியார் அல்லது ராஜா மண்டலியார் (மலாய் மொழி: Raja Mudaliar; ஆங்கிலம்: Raja Mutheliar); என்பவர் 16-ஆம் நூற்றாண்டின் முற்பகுதியில் மலாக்காவில் வாழ்ந்த ஒரு செல்வந்தர்; ஒரு வணிகர். மலாக்காவின் சிட்டி சமூகத்தைச் சேர்ந்தவர். அந்தச் சமூகத்தினரின் தலைவராகவும் செயல்பட்டவர்.

செஜாரா மெலாயு (Sejarah Melayu) எனும் மலாய் வரலாற்றுச் சுவடுகளின் கூற்றுப்படி, ராஜா முதலியார் மலாக்காவின் துறைமுகத் தலைவர் (மலாய் மொழி: Syahbandar; ஆங்கிலம்: Chief of Port) பதவியில் சேவை செய்தவர்.

பொது

துறைமுகத் தலைவர் பதவி என்பது மலாக்கா சுல்தானகத்தின் மூத்த அமைச்சர்களின் பதவிகளில் ஒன்றாகக் கருதப்பட்டது. சுல்தான் மகமுட் ஷாவிற்கும் அவரின் பெண்டகாரா துன் முத்தாகிர் என்பவருக்கும் இடையில் அவநம்பிக்கையை விதைப்பதற்காக தவறான குற்றச்சாட்டைச் சுமத்தியதாகவும் சொல்லப் படுகிறது.

அந்த வகையில் இவர் துரோகம் செய்ததாகச் சித்தரிக்கப் படுகிறார். எனினும் துன் முத்தாகிரின் இறப்பிற்கு வேறு காரணங்களும் சொல்லப் படுகின்றன.

சுல்தான் மகமுட் ஷாவின் நிர்வாகம்

சுல்தான் மகமுட் ஷாவின் நிர்வாகம் பலகீனமாக இருந்ததால், துன் முத்தாகிர் லஞ்சம் வாங்கினார் என்றும்; அமைச்சர்களுக்கு சலுகைகள் காட்டினார் என்றும்; அதனால் நிர்வாகம் சீர்குலைந்தது என்றும் சொல்லப் படுகிறது.

நிர்வாகப் பலகீனங்கள் அமைச்சர்களிடையே பிரிவுகளை ஏற்படுத்தியது. இதன் விளைவாக சுல்தான் மகமுட் ஷா, பெண்டகாரா துன் முத்தாகிரையும் அவரின் முழுக் குடும்பத்தையும் தூக்கிலிட்டுக் கொன்றார்.

துன் பத்திமா

துன் முத்தாகிர் தன் மகள் துன் பத்திமாவை, சுல்தான் மகமுட் ஷாவிற்குத் திருமணம் செய்து கொடுக்க இணக்கம் தெரிவிக்காததால் துன் முத்தாகிரின் மீது பழிவாங்கும் எண்ணம் ஏற்பட்டதாகவும் சொல்லப் படுகிறது.

அந்தக் குற்றச்சாட்டின் விளைவாக பெண்டகாரா துன் முத்தாகிர் மற்றும் அவரின் முழு குடும்பத்தினரும் தூக்கிலிடப்பட்டனர். இதன் விளைவாக, பொது மக்களின் வெறுப்பை சுல்தான் மகமுட் ஷா சம்பாதித்தார். சுல்தான் மகமுட் ஷா என்பவர் மலாக்கா சுல்தானகத்தின் எட்டாவது சுல்தான் ஆகும்.

போர்த்துகீசியர்கள் ஆக்கிரமிப்பு

அரண்மனை உறவுகளும் இரு பிரிவுகளாகப் பிளவுபட்டது. இந்த ஒற்றுமையின்மையின் காரணத்தினால், மலாக்காவைப் போர்த்துகீசியர்கள் விரைவாக ஆக்கிரமிப்பு செய்ய வழிவகுத்துக் கொடுத்தது.

ராஜா முதலியாரின் பேச்சைக் கேட்டு பெண்டகாரா துன் முத்தாகிரையும் அவரின் குடும்பத்தைரையும் கொன்றது தவறு என சுல்தான் மகமுட் ஷா பின்னர் உணர்ந்து சுல்தான் பதவியில் இருந்து விலகினார். அவருக்குப் பின்னர் அவருடைய மகன் அகமட் ஷா பதவிக்கு வந்தார். சுல்தான் அகமட் ஷா என்று அழைக்கப்பட்டார்.

இருப்பினும் மலாக்காவைப் போர்த்துகீசியர்களிடம் இருந்து மீட்க முடியாத காரணத்தினால், 1513-ஆம் ஆண்டில், அவரின் தந்தையார் சுல்தான் மகமுட் ஷாவினால், சுல்தான் அகமட் ஷா கொல்லப்பட்டார்.

மேற்கோள்கள்

வெளி இணைப்புகள்
 Peranakan Indians of Singapore and Melaka: Indian babas and nonyas Samuel S. Dhoraisingam. 2006. Institute of Southeast Asian Studies
 History of Malacca - Chronology of Events

மேலும் காண்க

மலேசிய வரலாறு
மலாக்கா மக்கள்
துன் பெர்பாத்தே பூத்தே

துன் பெர்பாத்தே பூத்தே (மலாய் மொழி: Tun Perpatih Putih bin Tun Perpatih Sedang; ஆங்கிலம்: Tun Perpatih Putih ஜாவி: ‏تون ڤرڤتيه ڤوتيه ); என்பவர் மலாக்கா சுல்தானகத்தின் 6-ஆவது பெண்டகாரா எனும் முதலமைச்சர் பதவியை வகித்தவர். புகழ்பெற்ற பெண்டகாரா துன் பேராக் என்பவரின் இளைய சகோதரர் ஆவார். 1498-ஆம் ஆண்டில் இருந்து 1500-ஆம் ஆண்டு வரையில் பெண்டகாரா பொறுப்பை வகித்தார்.

1498-ஆம் ஆண்டில் பெண்டகாரா துன் பேராக் (Bendahara Paduka Tun Perak) காலமானார். அதன் பிறகு, சுல்தான் மகமுட் ஷாவினால், துன் பெர்பாத்தே பூத்தே மலாக்காவின் புதிய பெண்டகாராவாக நியமிக்கப் பட்டார். பின்னர் இவர் பெண்டகாரா பூத்தே (Bendahara Putih) என்று அறியப்பட்டார்.

பொது

சுல்தான் மன்சூர் ஷா (1456 - 1477), அவருடைய ஆட்சிக் காலத்தில் சீனாவுடன் அரசதந்திர உறவுகளை ஏற்படுத்த விரும்பினார். அப்போது ​​சீனாவை சிங்தாய் (Jingtai Zhu Qiyu) எனும் அரசர் ஆட்சி செய்து வந்தார். ஒரு கடிதத்துடன் துன் பெர்பாத்தே பூத்தேவைத் தன் தூதராகச் சீனாவிற்கு அனுப்பி வைத்தார்.

மலாக்கா சுல்தானகத்தைப் பற்றிய செய்திகள் சீனப் பேரரசரை வெகுவாகக் கவர்ந்தன. அதன் பொருட்டு தன் மகள் ஆங் லீ போ (Hang Li Po) என்பவரை, சுல்தான் மன்சூர் ஷாவின் மனைவியாக்கிக் கொள்ள மலாக்காவிற்கு அனுப்பி வைத்ததாகவும் சொல்லப் படுகிறது.

சுமா ஓரியண்டல்

ஆனால் அந்தச் செய்தி உண்மையானதாக இருக்க முடியாது என்று மலேசிய வரலாற்று ஆசிரியர்கள் சிலர் தங்களின் கருத்துகளை முன் வைக்கிறார்கள். சுமா ஓரியண்டல் (Suma Oriental) எனும் நூல் 1513-ஆம் ஆண்டு எழுதப்பட்டது. இதை எழுதியவர் தோம் பைரஸ் (Tom Pires).

இவர் ஒரு போர்த்துக்கீசியர். மலாக்காவைப் போர்த்துகீசியர்கள் கைப்பற்றிய பின்னர் எழுதப்பட்டது. பரமேசுவரா சிங்கப்பூரில் இருந்து வெளியேறிய வரலாற்றை இந்தப் பதிவு எடுத்துரைக்கின்றது..

ஆங் லீ போ புராணக் கதை

பரமேசுவரா என்பவர் ஸ்ரீ விஜய பேரரசின் இளவரசர்; சிங்கப்பூரைக் கடைசியாக ஆட்சி செய்த அரசர்; மலாயா தீபகற்பத்தின் மேற்கு கரை வழியாகப் பயணித்து மலாக்காவைத் தோற்றுவித்தார் என அந்தப் பதிவு சொல்கின்றது. மலாக்காவைப் பற்றிச் சொல்லும் போது செக்குயிம் டார்க்சா (Xaquem Darxa); மொடவார்க்சா (Modafarxa) எனும் சொற்களைத் தோம் பைரஸ் பதிவு செய்துள்ளார்.

தோம் பைரஸ் எழுதிய சுமா ஓரியண்டல் வரலாற்று நூலில், சுல்தான் மன்சூர் ஷாவை ஒரு சீன இளவரசி மணந்ததாக் குறிப்பிடவில்லை. அது மலாக்காவின் இரண்டாவது ஆட்சியாளரான மெகாட் இசுகந்தர் ஷாவை (r.1414 - 1424) மணந்த பெயரிடப்படாத சீனப் பெண்ணைக் குறிக்கிறது. மெகாட் இசுகந்தர் ஷா என்பவர்

செஜாரா மெலாயுவில் குறிப்பிடப்படாத இந்தப் பெண், ஆங் லீ போ புராணக் கதையின் சாத்தியமான தோற்றமாக வெளிப்படுகிறது.

அரசியல் ஊழல்கள்

துன் பெர்பாத்தே பூத்தே திறமை குறைந்த பெண்டகாரா என்று விவரிக்கப் படுகிறார். அவரின் முதுமை ஒரு காரணமாகக் கூறப்படுகிறது. அவரின் நிர்வாகத்தின் கீழ், மலாக்காவில் அரசியல் ஊழல்கள் அதிகமாக இருந்தன.

குஜராத் முஸ்லிம் மக்களுக்கும்; மலாய் மக்களுக்கும் இடையே போராட்டங்கள் தீவிரம் அடைந்தன. 1500-இல் துன் பெர்பாத்தே பூத்தே இறந்த பின்னர் துன் முத்தாகிர் என்பவர் பெண்டகாரா பொறுப்பிற்கு வந்தார். இவர் முன்னாள் பெண்டகாரா துன் அலியின் மகனாவார்.

மேற்கோள்கள்

வெளி இணைப்புகள்

https://web.archive.org/web/20060413202402/http://sejarahmalaysia.pnm.my/
Ahmad Fauzi bin Mohd Basri, Mohd Fo'ad bin Sakdan and Azami bin Man, 2004. Sejarah Tingkatan 1, Kuala Lumpur, DBP.
History of Malacca - Chronology of Events

மேலும் காண்க

மலேசிய வரலாறு
1500 இறப்புகள்
மலாக்கா மக்கள்
ஆர். தர்மர்

ஆர். தர்மர் (R. Dharmar)  இந்தியாவைச் சேர்ந்த ஓர் அரசியல்வாதியும் இந்திய நாடாளுமன்ற மேலவையான மாநிலங்களவையின் உறுப்பினரும் ஆவார். இராமநாதபுரம் மாவட்டம், முதுகுளத்தூர் வட்டம், புளியங்குடி கிராமம் இவருடைய சொந்த ஊராகும். விவசாயக் குடும்பத்தைச் சேர்ந்த இவர் மறவர் இனத்தைச் சேர்ந்தவராவார்.

1987-ம் ஆண்டு அதிமுகவில் சேர்ந்த தர்மர் கிளைச் செயலாளர், ஒன்றிய இளைஞரணி துணைச் செயலாளர், ஒன்றியச் செயலாளர் பதவிகளை வகித்துள்ளார். மேலும், இராமநாதபுரம் மாவட்டச் செயலாளர், முதுகுளத்தூர் ஒன்றியக்குழு துணைத் தலைவர், 4 முறை ஒன்றிய கவுன்சிலர், 2 முறை நிலவள வங்கித் தலைவர் என பதவிகள் வகித்துள்ளார். தொடர்ந்து 12 ஆண்டுகளாக முதுகுளத்தூர் ஒன்றிய அதிமுக செயலாளராகவும் 2020 ஆம் ஆண்டு முதல் முதுகுளத்தூர் ஊராட்சி ஒன்றியக் குழுத் தலைவராகவும் பதவி வகித்து வருகிறார். 2022-ஆம் ஆண்டில்  அதிமுக சார்பில் மாநிலங்களவை உறுப்பினராக தேர்வு செய்யப்பட்டார்.

மேற்கோள்கள்

இராமநாதபுரம் மாவட்ட நபர்கள்
வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
1970 பிறப்புகள்
மாநிலங்களவை உறுப்பினர்கள்
சீனிவாசப்பெருமாள் கோயில், பாபநாசம்

சீனிவாசப் பெருமாள் கோயில் என்பது தமிழ்நாட்டில் தஞ்சாவூர் மாவட்டம், பாபநாசத்தில்அமைந்துள்ள ஒரு பெருமாள் கோயில் ஆகும்.

அமைப்பு 
தஞ்சாவூர் கும்பகோணம் சாலையில் பாபநாசம் நகரில் அமைந்துள்ள இக்கோயிலின் கிழக்கு வாயிலில் மூன்று நிலை கோபுரம் உள்ளது.  இக்கோயிலில் இரு திருச்சுற்றுகள் உள்ளன. கோயிலின் அருகில் கோயில் குளம் உள்ளது.

விழாக்கள் 
இக்கோயிலில் திருவோணம் ஆடி பௌர்ணமி (சூலை-ஆகஸ்டு), தை பௌர்ணமி (சனவரி-பிப்ரவரி), அனுமன் செயந்தி, வைகுண்ட ஏகாதசி, விநாயகர் சதுர்த்தி (ஆகஸ்டு-செப்டம்பர்), நவராத்திரி (செப்டம்பர்-அக்டோபர்) போன்ற விழாக்கள் கொண்டாடப்படுகின்றன.-

குடமுழுக்கு 
இக்கோயிலின் குடமுழுக்கு 2017இல் நடைபெற்றது.

மேற்கோள்கள்

வெளியிணைப்புகள்
 வைகுண்ட ஏகாதசியையொட்டி பெருமாள் கோயில்களில் சொர்க்கவாசல் திறப்பு, தினகரன், 26 டிசம்பர் 2020 
 Temples in Papanasam, Srinivasa Perumal (old Visvesvara) temple, Wisdom Library

தஞ்சாவூர் மாவட்டத்திலுள்ள பெருமாள் கோயில்கள்
ஒரு ஊருல இரண்டு ராஜகுமாரி (தொலைக்காட்சித் தொடர்)

ஒரு ஊருல இரண்டு ராஜகுமாரி என்பது 25 அக்டோபர் 2021 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை ஒளிபரப்பான குடும்ப பின்னணியைக் கொண்ட தொலைக்காட்சி நாடகத் தொடர் ஆகும். இந்த தொடர் ஒரு ஊருல ஒரு ராஜகுமாரி என்ற தொடரின் தொடர்சியாக உருவாக்கப்பட்டுள்ளது.

இந்த தொடர் சுருதி புரொடக்சன்சு தயாரிப்பில், ஆர்.டி.நாரயணமூர்த்தி என்பவர் இயக்கத்தில் அஷ்வினி, புவியரசு, சகாஸ்ரா, சுவாதி, விஷ்ணுகாந்த் போன்ற பலர் நடித்துள்ளார்கள். இந்த தொடரின் கதை ராசாத்தி மற்றும் இனியன் மற்றும் அவர்களின் மகளான பூமிகாவின் வாழ்க்கையை சுற்றி கதை உருவாக்கப்பட்டுள்ளது. இந்த தொடரின் இறுதி அத்தியாயம் 12 நவம்பர் 2022 அன்று ஒளிபரப்பப்பாகி, 321 அத்தியாயங்களுடன் நிறைவு பெற்றது.

கதைசுருக்கம்
சில போராட்டங்களுக்குப் பிறகு, ராசாத்திக்கும் இனியனுக்கும் பூமிகா என்ற பெண் குழந்தை பிறந்தது, கண்மணி மற்றும் குமரனுக்கு சுவேதா என்ற பெண் குழந்தை பிறந்தது. ராசாத்தியின் மகள் அழகாக இருக்கிறாள், கண்மணியின் மகள் கவர்ச்சியாக இருக்கிறாள். ஆனால் மரகதம் ராசாத்தியின் மகளை அதிகம் விரும்புகிறாள். இது வெறும் அன்பா அல்லது அவர்களின் பாசத்திற்கு பின்னால் உள்ள ரகசியம் என்பதை மையமாக கொண்டு கதையாக அமைகிறது.

நடிகர்கள்

16 வருடங்களுக்கு முன்பு
 அஷ்வினி - ராசாத்தி இனியன்
 இனியனின் மனைவி மற்றும் சுவேதாவின் உண்மையான தாய், பூமிகாவின் வளர்ப்பு தாய்.
 புவியரசு - இனியன்
ராசாத்தியின் கணவர் மற்றும் சுவேதாவின் உண்மையான தந்தை, பூமிகாவின் வளர்ப்பு தந்தை.
 சகாஸ்ரா - பூமிகா
கண்மணி மற்றும் குமரனின் உண்மையான மகள்.  ராசாத்தி மற்றும் இனியனின் வளர்ப்பு மகள் (மரகதத்தால் ராசாத்திக்கு மாற்றப்பட்டாள்)
 மேக்னா மிருத்திகா - ஸ்வேதா
 ராசாத்தி மற்றும் இனியனின் உண்மையான மகள். கண்மணி மற்றும் குமரனின் வளர்ப்பு மகள் (மரகதத்தால் கண்மணிக்கு மாற்றப்பட்டாள்)
 சுவாதி ராயல் - கண்மணி குமரன்
குமரனின் மனைவி, பூமிகாவின் உண்மையான தாய், சுவாதியின்  வளர்ப்பு தாய். 
 விஷ்ணுகாந்த் - குமரன் 
கண்மணியின் கணவர், பூமிகாவின் உண்மையான தந்தை, சுவாதியின்  வளர்ப்பு தந்தை.
 பிந்து அனீசு - மரகதம் நேசமணி 
 தீபா நேத்ரன் - மங்கை பாரி  
 பிரபாகரன் சந்திரன் - பாரி  
 ரவிவர்மா - நேசமணி  
 சாய்ரா பானு - புனிதா  
 சுதர்சனம் - கபிலன்

16 வருடங்களுக்கு பிறகு
 அஷ்வினி - ராசாத்தி மற்றும் ஸ்வேதா (இரட்டை வேடத்தில்)
 இந்து சௌத்ரி - பூமிகா
 அயூப் வி.ஜே. - மாதவன் (மேடி)
 சந்தோஷ் - கௌதம்
 சிவரஞ்சினி - கண்மணி
 உமா ராணி - மரகதம் நேசமணி
 ரவிவர்மா - நேசமணி 
 பூவிலங்கு மோகன் - சிவசங்கரனான்
 யுவஸ்ரீ - கல்பனா
 ஷாலினி ராஜன் 
 நிலா கிரேசி - ஸ்ருதி
 கீதா சரஸ்வதி - செண்பகவல்லி
 ரேவதி ஞானமுருகன் - ராகினி
 சிவ தேவி - கோகிலா
 பிரகாஷ் ராஜன் - பிரகாஷ்

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

மேற்கோள்கள்

வெளி இணைப்புகள் 
 

ஜீ தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் குடும்பத் தொலைக்காட்சி தொடர்கள்
2020களில் தமிழ்த் தொலைக்காட்சி நிகழ்ச்சிகள்
2021 இல் தொடங்கிய தமிழ்த் தொலைக்காட்சி நிகழ்ச்சிகள்
தொலைக்காட்சி பருவங்கள்
2022 இல் நிறைவடைந்த தமிழ்த் தொலைக்காட்சி நிகழ்ச்சிகள்
கன்னத்தில் முத்தமிட்டால் (தொலைக்காட்சித் தொடர்)

கன்னத்தில் முத்தமிட்டல் என்பது 11 ஏப்ரல் 2022 ஆம் ஆண்டு முதல் ஜீ தமிழ் தொலைக்காட்சியில் ஒளிபரப்பான குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இதில் மனிஷாஜித், திவ்யா பத்மினி மற்றும் சந்தோஷ் ஆகியோர் முக்கிய வேடங்களில் நடித்துள்ளனர். இது ஜீ தொலைக்காட்சியின் ஹிந்தி தொடரான ​​'துஜ்சே ஹை ராப்தா' என்ற தொடரின் கதையை தழுவி எடுக்கப்பட்டது. இந்த தொடரின் இறுதி அத்தியாயம் 20 மே 2023 அன்று ஒளிபரப்பப்பாகி, 343 அத்தியாயங்களுடன் நிறைவு பெற்றது.

கதைச்சுருக்கம்
மதியழகன் மற்றும் வெண்ணிலா நகரத்தில் வசிக்கின்றனர், அவர்களின் மகளுக்கு 18 வயது மற்றும் வளர்ந்த ஆதிரா என்று பெயர். மதியழகன் மற்றும் வெண்ணிலாவின் திருமண நாள் அன்று, மதியழகனுக்கு சுபத்ராவிடமிருந்து தொலைபேசி அழைப்பு வந்தது, மேலும் மதியழகன் இன்னும் சுபத்ராவுடன் தொடர்பில் இருப்பதாக வென்னிலா நினைக்கிறாள், அவர்களுக்கு இடையே ஏதோ இருப்பதாக நினைக்கிறாள். அப்போது வென்னிலா கோபமடைந்து பால்கனிக்கு அருகில் சென்றாள் ஆனால் மதியழகன் தற்செயலாக வெண்ணிலாவை கைவிட்டதால் மதியழகனின் கையை பிடித்துக்கொண்டு கீழே விழுந்தாள். இறுதியில் வெண்ணிலா இறந்துவிடுகிறார், மதியழகன் இந்த சம்பவத்திலிருந்து சிறையில் அடைக்கப்படுகிறார், ஏனெனில் நீதிமன்றத்தில், வெண்ணிலாவை வென்னிலாவை கீழே தள்ளியதாக மதியழகன் குற்றம் சாட்டப்பட்டார், ஆனால் உண்மையில் அது வழக்கு அல்ல. ஆதிரா மேஜர் ஆகும் வரை மதியழகனின் முதல் மனைவி சுபத்ராவின் காவலில் ஆதிரா இருக்கிறார். ஆதிரா தன் தாய் வெண்ணிலா இறந்ததற்கு சுபத்ரா தான் காரணம் என்று நினைக்கிறாள் ஆதிரா சுபத்ராவை வெறுக்க ஆரம்பித்தாள். ஆதிரா சுபத்ராவைப் பற்றிய உண்மையைக் கண்டுபிடித்து அவளை ஏற்றுக்கொள்வாளா?

நடிகர்கள்

முதன்மை கதாபாத்திரம்
 மனிஷாஜித் - ஆதிரா
 வெண்ணிலா மற்றும் மதியழகனின் மகள்
 திவ்யா பத்மினி - சுபத்ரா 
 ஆதிராவின் மாற்றாந்தாய்; மதியழகனின் முதல் மனைவி
 சந்தோஷ் - திரு மாறன்
 ஆதிராவின் உறவினர்; சாருமதியின் கணவர்
 அம்மு ராமச்சந்திரன் - வெண்ணிலா
 ஆதிராவின் தாய்; மதியழகனின் இரண்டாவது மனைவி (தொடரில் இறந்தார்)
 மனுஷ் - மதியழகன்
 சுபத்ராவின் முன்னாள் கணவர்; வெண்ணிலாவின் கணவர்; ஆதிராவின் அப்பா

துணை கதாபாத்திரம்
 ஆஷாராணி - சாரதா
 ஆண்ட்ரூஸ் - ராஜதுரை
 பிரியங்கா - அகல்யா
 மௌனிகா செந்தில்குமார் - சாருமதி
 சாணக்யா - அகிலன்
 சரத் ​​சந்திரதா -  சரவணன்
 தனலட்சுமி - சரண்யா

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

மேற்கோள்கள்

வெளி இணைப்புகள் 
 

ஜீ தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
தமிழ் காதல் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
2020களில் தமிழ்த் தொலைக்காட்சி நிகழ்ச்சிகள்
2022 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
ரஜினி (தொலைக்காட்சித் தொடர்)

ரஜினி என்பது ஜீ தமிழில் ஒளிபரப்பான இந்திய தமிழ் மொழி குடும்ப தொலைக்காட்சி நாடகமாகும். இது 27 டிசம்பர் 2021 அன்று திரையிடப்பட்டது. இந்தத் தொடரில் ஷ்ரேயா அஞ்சன் மற்றும் அருண் முக்கிய வேடங்களில் நடித்துள்ளனர். இந்த தொடரின் இறுதி அத்தியாயம் 30 ஏப்ரல் 2023 அன்று ஒளிபரப்பப்பாகி, 435 அத்தியாயங்களுடன் நிறைவு பெற்றது.

கதை சுருக்கம்
உறுதியான மற்றும் தைரியமான பெண் ரஜினி, தனது முழு குடும்பத்தையும் ஒரு பெண்ணாக கவனித்துக்கொள்கிறார்.

நடிகர்கள்

முதன்மை கதாபாத்திரம்
 ஷ்ரேயா அஞ்சன் - ரஜினி (ரஞ்சிதத்தின் 2வது மகள்; ராதிகா, முரளி மற்றும் திவ்யாவின் மூத்த சகோதரி; சங்கரியின் தங்கை; பார்த்திபனின் காதலி; அரவிந்தின் முன்னாள் காதலி)
 அருண் - பார்த்திபா (அனிதாவின் சகோதரர்; ரஜினியின் காதலி)

துணை கதாபாத்திரம்
 யாளினி ராஜன் - அனிதா (ரஜினியின் தோழி; பார்த்திபனின் சகோதரி)
 ஸ்ரீலேகா பார்த்தசாரதி - ரஞ்சிதம் (மாரிமுத்து (ரஜினி, ராதிகா, சங்கரி, முரளி மற்றும் திவ்யாவின் அம்மா; மாரிமுத்துவின் முதல் மனைவி)
 ஆண்ட்ரூஸ் - மாரிமுத்து (ரஞ்சிதம் மற்றும் பத்மாவின் கணவர்; ரஜினி, ராதிகா, சங்கரி, முரளி மற்றும் திவ்யாவின் அப்பா; சிங்கமுத்துவின் மூத்த சகோதரர்)
 சுபிக்ஷா கயரோஹனம் - ராதிகா அரவிந்தன் (அரவிந்தனின் மனைவி; ரஜினி மற்றும் சங்கரியின் தங்கை; முரளி மற்றும் திவ்யாவின் மூத்த சகோதரி; ரஞ்சிதத்தின் 3வது மகள்)
 ஹேமந்த் குமார் - அரவிந்தன் (ரஜினியின் முன்னாள் காதலன்; ராதிகாவின் கணவர்)
 அரிஃபா அராபத் - சிவசங்கரி (ரஜினி, ராதிகா, முரளி மற்றும் திவ்யாவின் மூத்த சகோதரி; ரஞ்சிதத்தின் 1வது மகள்)
 ரித்தீஸ்வர் - முரளி (ரஜினி, ராதிகா மற்றும் சங்கரியின் தம்பி; திவ்யாவின் மூத்த சகோதரர்; ரஞ்சிதம் மகன்)
 ப்ரீத்தா சுரேஷ் - திவ்யா (ஆனந்தின் மனைவி; ரஜினி, ராதிகா, சங்கரி மற்றும் முரளியின் தங்கை; ரஞ்சிதத்தின் 4வது மகள்)
 விஷ்ணுகாந்த் - ஆனந்தன் (திவ்யாவின் கணவர்; ரஜினி, ராதிகா, சங்கரி, முரளி மற்றும் திவ்யாவின் தாய்வழி உறவினர்; ரஞ்சிதத்தின் மூத்த மருமகன்; செல்வியின் மகன்)
 டேவிட் சாலமன் ராஜா - சிங்கமுத்து (ரஜினி, ராதிகா, சங்கரி, முரளி மற்றும் திவ்யாவின் மூத்த மாமா; மாரிமுத்துவின் தம்பி)
 ஸ்ரீவித்யா - செல்வி (ரஜினி, ராதிகா, சங்கரி, முரளி மற்றும் திவ்யாவின் தாய்வழி அத்தை; ரஞ்சிதத்தின் மூத்த அண்ணி; ஆனந்தின் தாய்)

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

மேற்கோள்கள்

வெளி இணைப்புகள் 
 

ஜீ தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் காதல் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
2020களில் தமிழ்த் தொலைக்காட்சி நிகழ்ச்சிகள்
2021 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
தெய்வம் தந்த பூவே

தெய்வம் தந்த பூவே என்பது ஜீ தமிழ் தொலைக்காட்சியில் ஒளிபரப்பான ஒரு தமிழ் மொழி நாடகமாகும். இது 13 டிசம்பர் 2021 ஆம் ஆண்டு முதல் திங்கள் முதல் சனி வரை ஒளிபரப்பானது. இதில் நிஷ்மா மற்றும் அம்ருத் கலாம் ஆகியோர் முக்கிய வேடங்களில் நடித்துள்ளார்கள். இந்த தொடரின் இறுதி அத்தியாயம் 26 ஆகத்து 2023 அன்று ஒளிபரப்பப்பாகி, 549 அத்தியாயங்களுடன் நிறைவு பெற்றது.

கதை சுருக்கம்
புற்றுநோயால் பாதிக்கப்பட்டுள்ள வினய்யுடன் மித்ரா பணம் பெற்றுக் கொண்டு ஒப்பந்தத் திருமணம் செய்து கொள்கிறார்.

நடிகர்கள்

முதன்மை கதாபாத்திரம்
 நிஷ்மா - மித்ரா
 அம்ருத் கலாம் - வினய்

துணை கதாபாத்திரம்
 ஸ்ரீதர் சுப்ரமணியம் - டாக்டர்.ராமகிருஷ்ணன்
 ஹர்ஷா நாயர் - வாசுகி
 வி.ஜே. சந்தியா - வசந்தி
 நான்சி - தீபா
 உமா மகேஸ்வரி - தாரணி
 சந்தியா ராமச்சந்திரன் - தாரா
 காயத்ரி பிரியா - உமா
 ஜெய் ஸ்ரீனிவாஸ் - அஸ்வின்

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

மேற்கோள்கள்

வெளி இணைப்புகள் 
 

ஜீ தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
தமிழ் காதல் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
2020களில் தமிழ்த் தொலைக்காட்சி நிகழ்ச்சிகள்
2021 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
பேரன்பு (தொலைக்காட்சித் தொடர்)

பேரன்பு என்பது 13 டிசம்பர் 2021 அன்று ஜீ தமிழில் திங்கள் முதல் சனி வரை மதியம் 2 மணிக்கு ஒளிபரப்ப செய்யப்பட்டு, தற்போது திங்கள் முதல் சனி வரை மாலை 6:30 மணிக்கு ஒளிபரப்பான குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இந்தத் தொடரில் ஷமிதா ஸ்ரீகுமார், விமல் வெங்கடேசன், அக்‌ஷிதா அசோக் ஆகியோருடன் வைஷ்ணவி அருள்மொழி கதாநாயகியாக நடித்துள்ளார்கள். இந்த தொடரின் இறுதி அத்தியாயம் 11 நவம்பர் 2023 அன்று ஒளிபரப்பப்பாகி, 597 அத்தியாயங்களுடன் நிறைவு பெற்றது.

கதைச் சுருக்கம்
ராஜ ராஜேஸ்வரி, தனது வருங்கால மருமகள் அன்பாகவும் அக்கறையுடனும் இருக்க வேண்டும் என்று விரும்புகிறார், எனவே ஆர்த்தியை (வானதியின் தங்கை) நிராகரித்து வானதியை கார்த்திக்கிற்கு மனைவியாக தேர்வு செய்கிறார். வானதிக்கு கார்த்திக்கை திருமணம் செய்து கொள்கிறார். பிறகு ராஜேஸ்வரி, புதுமணத் தம்பதிகளுக்கு இடையே உள்ள மாறுபட்ட குணாதிசயங்களால் ஏற்படும் அசௌகரியத்தை உணர்ந்து, தம்பதியரை சேர்த்து வைக்க உதவுகிறார்.

நடிகர்கள்
 வைஷ்ணவி அருள்மொழி - வானதி கார்த்தி: கார்த்திக்கின் மனைவி; ராஜேஸ்வரியின் 1வது மருமகள்
 ஷமிதா ஸ்ரீகுமார் - ராஜ ராஜேஸ்வரி: கார்த்திக், ஜீவா மற்றும் ஸ்வேதாவின் தாய்: வானதி மற்றும் ஆர்த்தியின் மாமியார்
 விமல் வெங்கடேசன் - கார்த்தி: வானதியின் கணவர்; ஆர்த்தியின் முன்னாள் காதலன்; ராஜேஸ்வரியின் மகன்
 அக்‌ஷிதா அசோக் - ஆர்த்தி: ஜீவாவின் மனைவி; ராஜேஸ்வரியின் 2வது மருமகள்
 பிரணவ் மோகனன் - ஜீவா: ஆர்த்தியின் கணவர்; ராஜேஸ்வரியின் இரண்டாவது மகன்; கார்த்திக்கின் தம்பி
 லட்சுமி - அமுதா: வானதியின் வளர்ப்புத் தாய்; ஆர்த்தியின் தாய்
 சிவக்குமார் - சுந்தரம்: அமுதாவின் கணவர்
 ரவிசங்கர் - ராஜேஸ்வரியின் கணவராக: கார்த்திக், ஜீவா மற்றும் ஸ்வேதாவின் தந்தை
 சாய்ரா பானு - ஸ்வேதா: ராஜேஸ்வரியின் மகள்

நடிகர்களின் தேர்வு
நாம் இருவர் நமக்கிருவர் சீரியலில் நாயகனுக்கு தங்கையாக நடித்து பிரபலமானவர் வைஷ்ணவி. பேரன்பு என்னும் சீரியல் மூலம் ஜீ தமிழில் நாயகியாக அறிமுகமானார். நாயகனாக விமல் வெங்கடேசன் நடிக்கிறார். முக்கிய கதாபாத்திரங்களில் 'ஊர் வம்பு' லட்சுமி, அக்‌ஷிதா அசோக், 'மெளன ராகம்' சீரியலில் வில்லியாக மிரட்டிய ஷமிதா ஆகியோர் நடிக்கின்றனர்.

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்

சர்வதேச ஒளிபரப்பு
 இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

மேற்கோள்கள்

வெளி இணைப்புகள் 
 

ஜீ தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
தமிழ் காதல் தொலைக்காட்சி நாடகங்கள்
2020களில் தமிழ்த் தொலைக்காட்சி நிகழ்ச்சிகள்
2021 இல் தொடங்கிய தமிழ்த் தொலைக்காட்சி நிகழ்ச்சிகள்
தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
தமிழ்த் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
துன் முத்தாகிர்

துன் முத்தாகிர் (மலாய் மொழி: Bendahara Sri Maharaja Tun Mutahir; ஆங்கிலம்: Tun Mutahir); என்பவர் மலாக்கா சுல்தானகத்தின் 7-ஆவது பெண்டகாரா எனும் முதலமைச்சர் பதவியை வகித்தவர். மலாக்காவில் பெண்டகாரா பதவி வகித்தவர்களில் துன் முத்தாகிர் சற்றே புகழ்பெற்றவர்.

இந்திய முஸ்லிம் சமூகத்தைச் சேர்ந்தவர். பெண்டகாரா பதவியை வகிப்பதற்கு முன்பு, அவர் தெமாங்கோங் (Temenggong) பதவியையும் வகித்தார். இவர் தெமாங்கோங் பதவியை வகித்த போது இவரை தெமாங்கோங் ஸ்ரீ மகாராஜா (Temenggung Seri Maharaja) என்று அழைத்தார்கள்..

தெமாங்கோங் பதவி ஓர் உயர்ந்த பதவியாகும். ஒரு சுல்தானகத்தில் ஒரு சுல்தானின் பாதுகாப்பு படையின் தலைவருக்கு வழங்கப்படும் பதவியாகும். சுல்தானின் நம்பிக்கைக்கு உரியவர்களுக்கு மட்டுமே அந்தப் பதவி வழங்கப்பட்டது.

பொது

துன் முத்தாகிர், மலாக்காவில் ஒரு செல்வாக்கு மிக்க இந்திய முஸ்லீம் தலைவராகவும் இருந்தார். மலாக்கா அரசாங்கத்தில் இந்திய முஸ்லிம்களை முக்கியமான பதவிகளுக்கு தேர்ந்தெடுக்கும் பொறுப்பும் அவருக்கு வழங்கப்பட்டு இருந்தது.

அவரின் தந்தையார் துன் அலி (Tun Ali); தாயார் துன் குடு (Tun Kudu). அவரின் தாயார்வழி பாட்டனாரின் பெயர் மணிபுரிந்தன் (Mani Purindan). தமிழ் வம்சாவளியைச் சேர்ந்தவர். தமிழ்நாட்டில் இருந்து வந்தவர். மணிபுரிந்தன் துன் ரத்னாவதியின் தந்தை ஆகும். அதாவது துன் முத்தாகிரின் தந்தையார் துன் அலியின் தாயார் தான் துன் ரத்னாவதி (Tun Ratna Wati). அவரின் தந்தைவழி பாட்டனார் பெண்டகாரா ஸ்ரீ அமார் ராஜா (Bendahara Sri Amar Diraja). பரமேசுவராவின் மருமகனார்.

துன் முத்தாகிர் மீது குற்றச்சாட்டு

துன் முத்தாகிருக்கு ஒருவர் லஞ்சம் கொடுத்ததாக ராஜா முதலியார், தன் நண்பரான தளபதி கோயா அசான் (Laksamana Khoja Hassan) என்பவருடன் ஒரு வதந்தியைப் பரப்பி விட்டதாகவும் சொல்லப் படுகிறது. அதாவது துன் முத்தாகிர் அரியணையைக் கைப்பற்றத் திட்டமிடுகிறார் எனும் வதந்தி.

அந்த வதந்தியை நம்பிய சுல்தான் மகமுட் ஷா, பெண்டகாரா துன் முத்தாகிரின் குடும்பத்தைத் தூக்கிலிடுமாறு உத்தரவிட்டார். தூக்கிலிடப் பட்டவர்களில் துன் பாத்திமாவின் கணவரும் ஒருவராகும்.

சிறப்பான பெண்டகாரா

சுல்தான் மகமுட் ஷா திருமணம் செய்து கொள்ள விரும்பிய துன் முத்தாகிரின் மகள் துன் பாத்திமா (Tun Fatimah) மட்டும் தூக்கிலிடப் படவில்லை. பின்னர் தன் தவற்றை உணர்ந்த சுல்தான் மகமுட் ஷா, தன் மகன் சுல்தான் அகமட் ஷாவுக்கு ஆதரவாகப் பதவி விலகினார்.

துன் முத்தாகிரின் பதவிக் காலத்தில் மலாக்காவின் பொருளாதார வளர்ச்சி உச்சத்தில் இருந்தது. சுல்தான் அகமட் ஷாவின் பலகீனத்தைப் பயன்படுத்திக் கொள்ள முயன்ற வியாபாரிகளைப் பற்றிக் கவலைப்படாமல், நல்ல முறையில் நிர்வாகத்தைக் கவனித்து வந்தார்.

மேற்கோள்கள்

வெளி இணைப்புகள்

https://web.archive.org/web/20060413202402/http://sejarahmalaysia.pnm.my/
Ahmad Fauzi bin Mohd Basri, Mohd Fo'ad bin Sakdan and Azami bin Man, 2004. Sejarah Tingkatan 1, Kuala Lumpur, DBP.
History of Malacca - Chronology of Events

மேலும் காண்க

மலேசிய வரலாறு
1510 இறப்புகள்
மலேசியத் தமிழர்‎
மலேசியாவில் தூக்கிலிடப்பட்டவர்கள்‎
மலாக்கா மக்கள்
தெமாங்கோங்

தெமாங்கோங் அல்லது தெமெங்குங், ஆங்கிலம்: Tumenggung அல்லது Temenggong; மலாய் மொழி: Temenggung; ஜாவி: تمڠݢوڠ; சாவகம்: ꦠꦸꦩꦼꦁ​ꦒꦸꦁ​; Tumenggung); என்பது பாரம்பரிய ஜாவானிய, மலாய் இராச்சியங்களில் ஒரு பிரபு பதவியைக் (Title of Nobility) குறிக்கும் சொல் ஆகும். மலாக்கா சுல்தானகத்தில் தெமாங்கோங் பதவி ஓர் உயர்ந்த பதவியாகும். 

ஒரு சுல்தானகத்தில் ஒரு சுல்தானின் பாதுகாப்பு படையின் தலைவருக்கான இந்தப் பதவி, சுல்தானின் நம்பிக்கைக்கு உரியவர்களுக்கு மட்டுமே வழங்கப்பட்டது. அதாவது தெமாங்கோங் என்பது ஒரு சுல்தானகத்தின் காவல்துறை மற்றும் இராணுவத்தை மேற்பார்வையிடும் பொறுப்புள்ள பதவி.

பொது

மலாக்காவின் முதல் மன்னரான பரமேசுவராவின் ஆட்சிக் காலத்தில் தெமாங்கோங் பதவி உருவாக்கப் பட்டது. அப்போது மலாக்கா சுல்தானகத்தின் (Sultanate of Melaka) வாரிசாக இருந்தவருக்கு தெமாங்கோங் பதவி வழங்கப்பட்டது. இந்தத் தெமாங்கோங் பதவி, பின்னர் ஜொகூர் சுல்தானகத்தின் காலத்திலும் தொடர்ந்தது.  

ஒரு தெமாங்கோங் பதவி ஒரு சுல்தானால் நியமிக்கப்படும் பதவி. ஓர் இராச்சியத்தின் அதன் எல்லைப் பகுதிகளில் உள்ள பிரதேசங்களின் ஆட்சியாளராக ஒரு தெமாங்கோங் நியமிக்கப்படலாம். அந்தப் பிரதேசங்களில் அவர் ஒரு துணை ஆளுநராக செயல்படுவார். புரூணை சுல்தானகத்தில் தெமாங்கோங் பதவியை வாசீர் (Wazir) என்று அழைத்தார்கள்.

ஜொகூர்

ஜொகூர் சுல்தானகத்தில், தெமாங்கோங் மூவார் (Temenggong of Muar) என்பவர், ஏறக்குறைய இரண்டு நூற்றாண்டுகளாக சிகாமட் நகரை மையமாகக் கொண்டு செயல்பட்டு வந்தார்.  

இருப்பினும் தெமாங்கோங் ஜொகூர் (Temenggong of Johor) என்பவர் ஒட்டுமொத்த ஜொகூர் மாநிலத்திற்கும் தலைவராக இருந்தார். இவர் தெமாங்கோங் செரி மகாராஜா (Temenggung Seri Maharaja) என்று அழைக்கப்பட்டார்.

தெமாங்கோங் அபு பக்கார்

தெமாங்கோங் மூவார் என்பவர் மூவார், சிகாமட் பகுதிகளுக்குத் தலைவராக இருந்த போதும் அவர் ஜொகூர் தெமாங்கோங்கின் கட்டுப்பாட்டிற்குள் இருந்தார். 1868-இல், தெமாங்கோங் ஜொகூராக இருந்தவர் தெமாங்கோங் அபு பக்கார் (Temenggong Abu Bakar). 

இவர் தன்னை ஒரு மகாராஜாவாக அறிவித்ததுக் கொண்டு, ஜொகூர் மாநிலத்தின் கட்டுப்பாட்டையும் ஏற்றுக் கொண்டார். 1885-இல், தன்னை ஒரு சுதந்திர ஆட்சியாளராக அறிவித்து, சுல்தான் எனும் பட்டத்தையும் ஏற்றுக் கொண்டார்.

மலேசியாவில் தற்போதைய பயன்பாடு

தற்போது மலேசியாவில் மலாய் ஆட்சியாளர்களின் மாநிலங்களிலும் தெமாங்கோங் எனும் பதவி செயல்படுத்தப் படுகிறது. அதன் விவரங்கள்:

மேற்கோள்கள்

துணை நூல்கள்

 R.O. Windstedt, Bendaharas and Temenggungs, Journal of Malayan Branch of Royal Asiatic Society, Vol X part I, 1932

 R.O. Windstedt, Early Rulers of Perak, Pahang and Acheh, Journal of Malayan Branch of Royal Asiatic Society, Vol X part I, 1932

மேலும் காண்க

மலாக்கா
மலேசிய வரலாறு
மலேசிய முசுலிம்கள்
என். கிருஷ்ணமூர்த்தி

என். கிருஷ்ணமூர்த்தி பழம்பெரும் தென்னிந்திய நாடக, திரைப்பட நடிகர் ஆவார்.

வாழ்க்கைக் குறிப்பு
கிருஷ்ணமூர்த்தி ஓர் இசைக் குடும்பத்தைச் சேர்ந்தவர். இவருடன் கூடப்பிறந்தவர்கள் அனைவரும் நன்றாகப் பாடுவார்கள். அக்காலத்தில் பிரபலமான சுகுண விலாச சபை என்ற நாடகக் குழுவில் தனது ஏழாவது அகவையில் நாடகங்களில் நடிக்கத் தொடங்கினார். பிரகலாதா நாடகத்தில் பிரகலாதனாக நடித்துப் புகழடைந்தார். கல்கத்தா ஈசுட் இந்தியா பிலிம் நிறுவனத்தினர் பிரகலாதா நாடகத்தைத் திரைப்படமாக எடுத்தனர். 1933 இல் வெளிவந்த பிரகலாதன் என்ற இத்திரைப்படத்தில் கிருஷ்ணமூர்த்தி பிரகலாதனாக நடித்தார். இது இவரது முதல் திரைப்படம் ஆகும். டி. சி. வடிவேல் நாயக்கர் இயக்கியிருந்தார். இவரும் சுகுண விலாச சபையின் ஒரு நடிகராவார்.

கிருஷ்ணமூர்த்தியின் குடும்பத்தில் அவரது சகோதரர், சகோதரிகள் அனைவரும் நன்றாகப் பாடுவார்கள். இவரது ஒரு சில தனிப் பாடல்கள் "ஹிஸ் மாஸ்டர்சு வாய்சு" இசைத்தட்டுகளிலும் வெளிவந்தன. தொடர்ந்து கிருஷ்ணமூர்த்தியின் தந்தை இசைத்தட்டுகளில் வெளியிடுவதற்காகவே "சைனிங் ஸ்டார் சொசைட்டி" என்ற பெயரில் சில நாடங்களைத் தயாரித்துக் கொடுத்தார். அவற்றில் கிருஷ்ணமூர்த்தியும் அவரது குடும்பத்தினரும் நடித்தனர். இவற்றுக்குப் பெரும் வரவேற்புக் கிடைத்தது. கிட்டத்தட்ட ஆறு ஆண்டுகள் இந்த இசைத்தட்டுகள் வெளிவந்தன. ஏகநாத் (1938), சக்திமாயா (1939) ஆகிய திரைப்படங்களைத் தயாரித்து வெளியிட்டது. இவற்றிலும் கிருஷ்ணமூர்த்தியும் அவரது சகோதரரும் நடித்தனர்.

1941 இல் ஜெமினியின் மதனகாம ராஜன் திரைப்படத்தில் மந்திரி மகன் குணசீலனாக நடித்தார். இத்திரைப்படத்தில் இவர் பாடிய கதை ஒன்று சொல்லுவேன் கேள் பாவாய் என்ற பாடல் இவருக்குப் பெரும் புகழ் தேடிக் கொடுத்தது. இரண்டாம் உலகப் போர்க் காலத்தில் இவர் விளையாட்டுகளில் அதிக கவனம் எடுத்துக் கொண்டார். குறிப்பாக மேசைப்பந்தாட்டத்தில் சிறப்பாக விளையாடினார். போட்டி ஒன்றுக்காக தில்லி சென்றிருந்த போது இவருக்கு அகில இந்திய வானொலியில் நாடகம் ஒன்றில் பங்கெடுக்கும் வாய்ப்புக் கிடைத்தது. அதன் பின்னர் வானொலியிலேயே நடிகராகவும், அறிவிப்பாளராகவும் பணியாற்றினார். தொடர்ந்து யுப்பிட்டரின் என் மகன், மூர்த்தி பிக்சர்சின் தியாகி, போனோ பிலிம்சாரின் வினோதினி, கோகுலதாசி ஆகிய படங்களிலும் நடித்தார்.

இவர் நடித்த சில திரைப்படங்கள் 
பிரகலாதன் (1933)
ஏகநாத் (1938)
சக்திமாயா (1939) 
மதனகாம ராஜன் (1941)
என் மகன் (1945)
தியாகி (1947)
உதயணன் வாசவதத்தா (1947)
கோகுலதாசி (1948)
வினோதினி (1949)

மேற்கோள்கள் 

தமிழ்த் திரைப்பட நடிகர்கள்
தவமாய் தவமிருந்து (தொலைக்காட்சித் தொடர்)

தவமாய் தவமிருந்து ஒரு குடும்ப உணர்வு சார்ந்த நாடகத் தொடர் ஆகும். இந்த தொடர் 18 ஏப்ரல் 2022 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை மாலை 6:00 மணிக்கு ஒளிபரப்பானது. இதில் பசங்க பட புகழ் சிவகுமார் மற்றும் அனிதா நாயர் ஆகியோர் முக்கிய வேடங்களில் நடித்துள்ளனர். இந்த தொடரின் இறுதி அத்தியாயம் 8 அக்டோபர் 2023 அன்று ஒளிபரப்பப்பட்டு, 474 அத்தியாயங்களுடன் நிறைவு பெற்றது.

கதைச் சுருக்கம் 
இந்த கதை ஒரு வயதான தம்பதியினரின் வாழ்க்கையை விவரிக்கிறது, அவர்கள் தங்கள் நான்கு குழந்தைகளுக்கு சிறந்ததை வழங்குகிறார்கள். இந்த நால்வவரும் வெவ்வேறு ஆளுமைகளைக் கொண்டுள்ளனர், இது அவர்களின் பெற்றோரை அவமானப்படுத்துகிறது. தங்கள் குழந்தைகளின் அடாவடித்தனமான அணுகுமுறையால் ஏமாற்றமடைந்த வயதான தம்பதிகள் தங்கள் வீட்டை விட்டு வெளியேறி வாழ்க்கையைத் தொடங்க முடிவு செய்கிறார்கள்.

நடிகர்கள் 
 சிவக்குமார் - மார்க்கண்டேயன் (சீதையின் கணவர்; ரேவதி, ரவி, ராஜா மற்றும் மலரின் தந்தை)
 அனிதா நாயர் - சீதை (மார்க்கண்டேயனின் மனைவி; ரேவதி, ரவி, ராஜா மற்றும் மலரின் தாய்)
 மகேஷ் ஜி - ராஜா (மார்க்கண்டேயன் மற்றும் சீதையின் முதல் மகன்)
 டீனு - மேகலா (ராஜாவின் மனைவி)
 பாண்டி கமல் - ரவி (மார்க்கண்டேயன் மற்றும் சீதையின் இரண்டாவது மகன்)
 யாளினி ராஜன் - உமா (ரவியின் மனைவி)
 பிரிட்டோ மனோ - பாண்டி (பாண்டியின் மனைவி)
 சந்தியா ராமச்சந்திரன் - (மார்க்கண்டேயன் மற்றும் சீதையின் இரண்டாவது மகள்)
 பாலா - தங்கராஜ் (ரேவதியின் கணவர்)
 விலாசினி - ரேவதி (மார்க்கண்டேயன் மற்றும் சீதையின் முதல் மகள்)

சிறப்பு தோற்றங்கள்
 மரியா ஜூலியானா - தாரா
 புவியரசு
 சாய் சக்தி
 சஹானா ஷெட்டி

நடிகர்களின் தேர்வு
பசங்க படங்களின் மூலம் பிரபலமாக அறியப்பட்ட மார்கண்டேயன் கதாபாத்திரத்திற்கு நடிகர் சிவகுமார் தேர்ந்தெடுக்கப்பட்டார்.  மலையாள நடிகை அனிதா நாயர், மார்க்கண்டேயன் மனைவி சீதாவாக நடிக்கிறார். மகேஷ், பாண்டி கமல், விலாசினி, சந்தியா மற்றும் டீனு ஆகியோர் முக்கிய வேடங்களுக்குத் தேர்ந்தெடுக்கப்பட்டனர். ஆரம்பத்தில் உமா வேடத்தில் ரேவதி இளங்கோ தேர்ந்தெடுக்கப்பட்டார், தொடர் படப்பிடிப்பின் போது, ​​அவர் சில காரணங்களால் தொடரிலிருந்து விலகினார், பின்னர் தொடரின் எபிசோடுகள் ஒளிபரப்பப்படுவதற்கு முன்பு அவருக்கு பதிலாக யாளினி ராஜன் நியமிக்கப்பட்டார். பிரிட்டோ மனோ பாண்டியாக நடிக்கிறார்.

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

மேற்கோள்கள்

வெளி இணைப்புகள் 
 

ஜீ தமிழ்த் தொலைக்காட்சி நிகழ்ச்சிகள்
தமிழ் குடும்பத் தொலைக்காட்சி தொடர்கள்
தமிழகத்தின் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
2022 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2020களில் தமிழ்த் தொலைக்காட்சி நிகழ்ச்சிகள்
2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
அமுதாவும் அன்னலட்சுமியும்

அமுதவும் அன்னலட்சுமியும் என்பது ஜீ தமிழ் தொலைக்காட்சியில் ஒளிபரப்பான குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இதில் கண்மணி மனோகரன் ராஜஸ்ரீ  மற்றும் அருண் பத்மநாபன் நடித்துள்ளனர்.

இந்த தொடர் 4 ஜூலை 2022 ஆம் ஆண்டு முதல் 20 சனவரி 2024 வரை திங்கள் முதல் சனி வரை ஒளிபரப்பாகி, 470 அத்தியாயங்களுடன் நிறைவு பெற்றது.

கதைச் சுருக்கம் 
சிறுவயதிலே அம்மாவை இழந்த அமுதா தன் குடும்பத்திற்காக படிப்பை நிறுத்தி விடுகிறார். படிப்பறிவு இல்லாத காரணத்தால் பல அவமானங்களை சந்திக்கும் அமுதா கட்டினா ஒரு வாத்தியாரை தான் கல்யாணம் கட்டிக்கணும் என முடிவு செய்கிறார். பெருமையாக வாழ்ந்த அன்னலட்சுமி குடும்பத்தில் எதிர்பாராத சூழ்நிலைகளால் சரிந்து போகிறது. இதனால் தன்னுடைய மகனை வாத்தியாராக்கி குடும்ப பெருமையை மீட்டெடுக்க ஆசைப்படுகிறார். செந்தில் தன் அம்மாவின் கனவுக்காக வாத்தியார் வேலை செய்வதாக சொல்லி பக்கத்து ஊரில் உள்ள பள்ளியில் பியூனாக வேலை செய்கிறார். இப்படி மற்றவர்கள் கனவுக்காக மனசுல இருக்க வலிகளை மறைச்சு தானே ஆகணும் ஆனால் எவ்வளவு நாளைக்கு?

செந்திலை வாத்தியார் என நினைத்து காதல் கொள்ளும் அமுதா, மகனை வாத்தியார் என நினைத்து பெருமைப்படும் அன்னலட்சுமி என இருக்கும் போது உண்மை தெரிந்தால் என்னவாகும்?

நடிகர்கள்

முக்கிய கதாபாத்திரங்கள் 
 கண்மணி மனோகரன் - அமுதா 
  சிதம்பரத்தின் மூத்த மகள்
 ராஜஸ்ரீ - அன்னலட்சுமி
 செந்தில், பரமு, வடிவேல் மற்றும் புவனா ஆகியோரின் தாய்
 அருண் பத்மநாபன் - செந்தில்
 அன்னலட்சுமியின் மூத்த மகன்

அமுதா குடும்பத்தினர் 
 ரவி பிரகாஷ் - சிதம்பரம்
 அமுதா, இளங்கோ, செல்வா மற்றும் உமாவின் தந்தை
 ஜீவா - செல்வா 
 சிதம்பரத்தின் இளைய மகன்
 ஆனந்த கிருஷ்ணன் - இளங்கோ
 சிதம்பரத்தின் மூத்த மகன்
 சல்மா அருண் - நாகலட்சுமி
 சிதம்பரத்தின் மருமகள்
 முத்தழகி - உமா
 சிதம்பரத்தின் இளைய மகள்

அன்னலட்சுமி குடும்பத்தினர்
 ராஜ் கபூர் - மாணிக்கம் 
 அன்னலட்சுமியின் தம்பி
 சியமந்த கிரண் - பரமேஸ்வரி
 அன்னலட்சுமியின் மூத்த மகள்
 முனிஷ்ராஜா - சின்னா
 அன்னலட்சுமியின் மருமகன்
 அக்ஷரா - புவனா
 அன்னலட்சுமியின் இளைய மகள்
 சத்யராஜா - வடிவேல்
 அன்னலட்சுமியின் இளைய மகன்

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

மேற்கோள்கள் 

ஜீ தமிழ்த் தொலைக்காட்சி நிகழ்ச்சிகள்
தமிழ் காதல் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
தமிழகத்தின் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
2022 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2020களில் தமிழ்த் தொலைக்காட்சி நிகழ்ச்சிகள்
2024 இல் நிறைவடைந்த தொலைக்காட்சி நிகழ்ச்சிகள்
இலேனா ரிபாக்கினா

இலேனா அந்திரேய்வ்னா ரிபாக்கினா (Elena Andreyevna Rybakina, பிறப்பு: 17 சூன் 1999) உருசிய-கசக்கஸ்தான் தொழில்-முறை டென்னிசு வீராங்கனை ஆவார். இவர் 2022 விம்பிள்டன் பெண்கள் தனிப்பிரிவில் வெற்றி பெற்றார். டென்னிசு பெருவெற்றித் தொடர் போட்டி ஒன்றில் வெற்றி பெற்ற முதலாவது கசக்சுத்தானியர் இவர் ஆவார். அத்துடன் உலகின் முதல் 15 இற்கு வந்த முதலாவது கசக்சுத்தானியரும் ஆவார். இவர் தற்போது கசக்சுத்தானின் 1-வது நிலையில் உள்ள பெண்கள் தென்னிசு வீரர் ஆவார். இவர் உருசியாவில் பிறந்தவர், பின்னர் 2018 முதல் கசக்சுத்தானியக் குடியுரிமை பெற்றுள்ளார்.

தரவுகள்

பெருவெற்றித் தொடர்கள்

தனிப் பிரிவுகள்

இரட்டையர்

குறிப்பு: ரிபாக்கினா 2018 சூன் மாதத்தில் உருசியாவிலிருந்து கசக்சுத்தானுக்கு தனது குடியுரிமையை மாற்றினார்.கூட்டமைப்புகளை மாற்றினார்.

பெருவற்றித் தொடர் இறுதிகள்

தனிநபர்: 1 (1 பதக்கம்)

மேற்கோள்கள்

வெளி இணைப்புகள்

 
 

1999 பிறப்புகள்
வாழும் நபர்கள்
கசக்கசுத்தான் டென்னிசு வீரர்கள்
உருசிய டென்னிசு வீரர்கள்
2022 இந்திய தேசிய விளையாட்டுப் போட்டிகள்

2022 இந்திய தேசிய விளையாட்டுப் போட்டிகள் (2022 National Games of India) இந்தியாவில் நடத்தப்பட்டு வரும் தேசிய விளையாட்டுப் போட்டிகளின் 36 ஆவது பதிப்பாகும். குசராத்து மாநிலத்தில் உள்ள அகமதாபாத்து, காந்திநகர், சூரத்து, வடோதரா, ராச்கோட்டு மற்றும் பவநகர் ஆகிய இடங்களில் செப்டம்பர் 27 முதல் அக்டோபர் 10 ஆம் தேதிகளுக்கு இடையில் நடைபெறுகிறது. குசராத்து 2022 என்ற பெயராலும் அழைக்கப்படுகிறது.

பங்கேற்கும் அணிகள் 
இந்தியாவின் அனைத்து 28 மாநிலங்கள் மற்றும் எட்டு ஒன்றியப் பிரதேசங்களில் இருந்தும் இந்திய ஆயுதப் படைகளைப் பிரதிநிதித்துவப்படுத்தும் அணியிலிருந்தும் அணிகள் இப்போட்டிகளுக்கு எதிர்பார்க்கப்படுகின்றன. புதிய ஒன்றியப் பிரதேசங்களான லடாக், தாத்ரா நகர் அவேலி மற்றும் தியூ தாமன் ஆகியவையும் இந்த தேசிய விளையாட்டுப் போட்டிகளில் அறிமுகமாகும் என்று எதிர்பார்க்கப்படுகிறது. ஜனவரி 2020 ஆம் ஆண்டு சனவரி மாதத்தில் கையொப்பமிடப்பட்ட ஒப்பந்தத்தின் விதிமுறைகளின்படி, போடோலாந்து பிராந்தியப் பகுதிக்கு தேசிய அளவிலான விளையாட்டு நிகழ்வுகளில் பங்கேற்க உரிமை வழங்கப்பட்டது. எனவே போடோலாந்தை பிரதிநிதித்துவப்படுத்தும் அணியும் இந்த விளையாட்டுகளில் பங்கேற்கலாம் என்று எதிர்ப்பார்க்கப்படுகிறது. 

  அந்தமான் நிக்கோபார் தீவுகள்
  ஆந்திரப் பிரதேசம்
  அருணாசலப் பிரதேசம்
  அசாம்
  பீகார்
  சண்டிகர்
  சத்தீசுகர்
  தாத்ரா & நகர் ஹவேலி மற்றும் தாமன் & தியூ
  தில்லி 
  கோவா (மாநிலம்)
  குசராத்து
  அரியானா
  இமாச்சலப் பிரதேசம்
  சம்மு காசுமீர் 
  சார்க்கண்டு
  கருநாடகம்
  கேரளம்
  லடாக் 
  இலட்சத்தீவுகள்
  மத்தியப் பிரதேசம்
  மகாராட்டிரம்
  மணிப்பூர்
  மேகாலயா
  மிசோரம்
  நாகாலாந்து
  ஒடிசா
  புதுச்சேரி
  பஞ்சாப்
  ராஜஸ்தான்
  இந்திய ஆயுதப்படை கட்டுப்பாட்டு வாரியம்
  சிக்கிம்
  தமிழ்நாடு
  தெலங்காணா
  திரிபுரா
  உத்தரப் பிரதேசம்
  உத்தராகண்டம்
  மேற்கு வங்காளம்

போட்டிகள் நடைபெறும் இடங்கள் 
அகமதாபாத்து, காந்திநகர், சூரத், வடோதரா, ராச்கோட்டு மற்றும் பவநகர் ஆகிய நகரங்களில் விளையாட்டுகள் நடைபெறும்.
தொடக்கம் மற்றும் முடிவு விழாக்கள் குசராத்து மாநிலம் அகமதாபாத்திலுள்ள நரேந்திர மோடி விளையாட்டரங்கத்தில் நடைபெறுகின்றன.

விளையாட்டுகள் 
தடகளப் போட்டிகள், வளைதடிப் பந்தாட்டம், கால்பந்தாட்டம், கைப்பந்தாட்டம், தென்னிசு, மேசைப்பந்தாட்டம், யுடோ, மற்றும்  சடுகுடு, கோ-கோ, மல்லர் கம்பம், யோகாசனம் போன்ற விளையாட்டுகளில் போட்டிகள் நடைபெறுகின்றன.

மேற்கோள்கள் 

2022 நிகழ்வுகள்
விளையாட்டுப் போட்டிகள்
பெர்வனேடைல்

பெர்வனேடைல் (Pervanadyl) என்பது வனேடியம்(V) அயனியின் ஆக்சிநேர்மின் அயனியாகும்.  VO+2 என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. வெளிர் மஞ்சள் நிறத்தில் இந்த அயனி காணப்படுகிறது. இது 0 மற்றும் 2 என்ற காடித்தன்மை மதிப்பிற்கு இடையிலான அமிலக் கரைசல்களில் முதன்மையானது வனேடியம்(V) இன அயனியாகும். மேலும் இதன் உப்புகள் அத்தகைய கரைசல்களில் வனேடியம்(V) ஆக்சைடை புரோட்டானேற்றம் செய்வதன் மூலம் உருவாகின்றன.:

 (K = )

ஒற்றை அமினோபல்கார்பாக்சிலேட்டு ஈந்தணைவியுடன் இந்த அயனி வினையில் ஈடுபட்டு அணைவுச் சேர்மத்தைக் கொடுக்கிறது. or with tridentate Schiff base ligands. 

VO+2/VO2+ ஒடுக்கயேற்ற  இரட்டை வனேடியம் ஒடுக்கயேற்ற மின்கலத்தில் பயன்படுத்தப்படுகிறது. இந்த வெப்பமின் இரட்ட்டையில் நிலையான ஒடுக்கத்திறன் +1.00 வோல்ட்டாகும்.

மேற்கோள்கள் 

வனேடியம்
வனேடியம்(V) சேர்மங்கள்
ஆக்சி நேர் மின்னயனிகள்
வனேடியம் ஆக்சியிருகுளோரைடு

வனேடியம் ஆக்சியிருகுளோரைடு (Vanadium oxydichloride) என்பது VOCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். வனேடியத்தின் பல ஆக்சிகுளோரைடுகளில் ஒன்றான இது பச்சை நிறத்தில் ஒரு திண்மப் பொருளாகவும் நீருறிஞ்சும் தன்மையோடும் காணப்படுகிறது. வனேடியம் முக்குளோரைடு மற்றும் வனேடியம்(V) ஆக்சைடு ஆகியவற்றை விகிதாச்சார அளவுகளில் சேர்த்து வினைபுரியச் செய்து  வனேடியம் ஆக்சியிருகுளோரைடு தயாரிக்கப்படுகிறது:
V2O5  +  VOCl3  +  3 VCl3  →  6 VOCl2

எண்முக வனேடியம் மையங்களுடன் குளோரைடு ஈந்தணைவிகள் இரட்டைப்பாலத்தால் இணைக்கப்பட்ட்ட அடுக்குக் கட்டமைப்பை வனேடியம் ஆக்சியிருகுளோரைடு ஏற்றுக் கொள்கிறது. எக்சு கதிர் படிகவியல் ஆய்வுகளும் இதை உறுதிப்படுத்துகின்றன.

மேற்கோள்கள் 

வனேடியம்(IV) சேர்மங்கள்
ஆக்சி குளோரைடுகள்
உலோக ஆலைடுகள்
வகுப்பறையில் கணினி

வகுப்பறையில் கணினி (Computers in the classroom) என்பது , கணினி அறிவியல் கல்வியுடன் பாரம்பரிய கல்விப் பாடத்திட்டத்தை மேம்படுத்த, குறைகளைத் தீர்க்க அல்லது மாற்றுவதற்குப் பயன்படுத்தப்படும் எண்முறை மின்னணுவியலை உள்ளடக்கியது. கணினிகள் எளிதில் அணுகக்கூடியதாகவும், விலை மலிவானதாகவும் மற்றும் சக்திவாய்ந்ததாகவும் மாறியதால், இந்த தொழில்நுட்பத்திற்கான தேவை அதிகரித்துள்ளது, இது வகுப்பறைக்குள் கணினி வளங்களைப் பயன்படுத்துவதற்கு வழிவகுக்கிறது, மேலும் பள்ளிகளில் மாணவர்-கணினி விகிதம் குறைய வழிவகை செய்கிறது.

வரலாறு

தோற்றம் 
கணினித் தொழில்நுட்ப வளர்ச்சியின் ஆரம்ப காலங்களிலேயே கல்லூரிகள் பெருங்கணினிகளைப் பயன்படுத்தின. தி அமெரிக்கன் இன்ஸ்டிடியூட் ஃபார் ரிசர்ச் மூலம் தேசிய அறிவியல் அறக்கட்டளைக்காக நடத்தப்பட்ட கல்விசார் கணினி பயன்பாடு பற்றிய பெரிய அளவிலான ஆய்வு, நாட்டின் பொது உயர்நிலைப் பள்ளிகளில் 13% கணினிகளைப் பயிற்றுவிப்பதற்காகப் பயன்படுத்துகின்றன என்று தெரிவிக்கப்பட்டது.

1975 ஆம் ஆண்டில், ஆப்பிள் நிறுவனம் ஆப்பிள் 1 மாதிரிக் கணினிகளை பள்ளிகளுக்கு நன்கொடையாக வழங்கத் தொடங்கியது, மேலும் மாதிரிச் சட்டங்கள் கல்வி ஆராய்ச்சியில் தங்கள் முந்தைய ஆதிக்கத்தை இழக்கத் தொடங்கின.  இந்த சகாப்தம் முழுவதும் கணினி பயன்பாடு தொடர்ந்து வேகமாக வளர்ந்து வந்தது. 1977 ஆம் ஆண்டில், டார்ட்மவுத் கல்லூரியில் 90% க்கும் அதிகமான மாணவர்கள் தங்கள் கல்லூரி வாழ்க்கையில் ஒரு கட்டத்தில் கணினிகளைப் பயன்படுத்தியதாக மதிப்பிடப்பட்டது. லெக்சிங்டன், மாசசூசெட்ஸ் பள்ளி அமைப்பின் இயக்குநர் வால்டர் கோட்கே, "கணினியைப் பயன்படுத்தாமல் ஒரு மாணவர் கல்வியினை நிறைவு செய்ய முடியும் என்றாலும் அவர் நிச்சயமாக அதைச் செய்ய முயற்சிக்க வேண்டும்" என்று கருத்து தெரிவித்தார்.  1983 ஆம் ஆண்டில், ட்ரெக்சல் பல்கலைக்கழகம் ஒவ்வொரு மாணவருக்கும் மடிக்கணினி தேவையுள்ள முதல் வளாகமாக மாறியது.

சான்றுகள் 

கல்வி நுட்பவியல்
கணினி ஆய்வகம்

கணினி ஆய்வகம் (Computer lab) என்பது வரையறுக்கப்பட்ட சமூகத்திற்கு கணினி சேவைகள் வழங்கப்படும் இடமாகும். இவை பொதுவாக பொது நூலகங்கள் மற்றும் கல்வி நிறுவனங்களாக இருக்கலாம்.  பொதுவாக, கணினிகளுக்கான அணுகலைத் தக்கவைக்க பயனர்கள் ஒரு குறிப்பிட்ட பயனர் கொள்கையைப் பின்பற்ற வேண்டும். அதாவது தகவல் பாதுகாப்புகளை சட்ட விரோதமான முறையில் அனுகலில் ஈடுபடக் கூடாது போன்றவை.  கணினி ஆய்வகங்கள் பெரும்பாலும் நேர வரம்புகளுக்கு உட்பட்டவை, இதன் மூலம் பரவலான எண்ணிக்கையில் மக்கள் ஆய்வகத்தைப் பயன்படுத்துவதற்கான வாய்ப்பை வழங்குகிறது. பொதுவாக அணுகலுக்கு தனிப்பட்ட உள்நுழைவு சான்றுகள் தேவைப்படுவது.  இது பயனரின் செயல்பாடுகளைக் கண்காணிக்க நிறுவனங்களை அனுமதிக்கிறது. கணினி ஆய்வகங்களில் உள்ள கணினிகள் பொதுவாக இணைய அணுகல், படிம வருடி மற்றும் கணினி அச்சுப்பொறி பொருத்தப்பட்டிருக்கும் மற்றும் பொதுவாக வரிசைகளில் அமைக்கப்பட்டிருக்கும். இது விரிவுரை அல்லது விளக்கக்காட்சிகளை எளிதாக்குவதற்கும்,  சிறு குழு வேலைகளை எளிதாக்குவதற்கும் வேலை நிலையத்திற்கு ஒத்த பார்வையை வழங்குவதாகும்.  சில கல்வி நிறுவனங்களுக்கு, மாணவர்களின் மடிக்கணினிகளுக்குப் தனியாக கணினி ஆய்வகங்கள் உள்ளன. இருப்பினும், தனிநபர் கணினிகளில் எளிதில் அணுக முடியாத சிறப்பு மென்பொருள் அல்லது வன்பொருள் தேவைப்படும் பயன்பாடுகளில் கணினி ஆய்வகங்கள் பயன்படுகின்றன.

ஏற்பாடுகள்

மேலும் பார்க்கவும் 

 கணினி அறிவியல்
 வகுப்பறையில் கணினிகள்

சான்றுகள்

வெளி இணைப்புகள் 

 
அறைகள்
கல்வி நுட்பவியல்
கல்விச் சூழல்
பள்ளி நூலகம்

பள்ளி நூலகம் (school library) அல்லது பள்ளி நூலக ஊடக மையம் என்பது பள்ளிக்குள் இருக்கும் ஒரு நூலகமாகும், இதனை மாணவர்கள், ஊழியர்கள் , பொதுமக்கள் அல்லது  பெற்றோர்கள் பல்வேறு தகவல்களுக்காக அனுகலாம். பள்ளி நூலக ஊடக மையத்தின் குறிக்கோள், பள்ளிச் சமூகத்தின் அனைத்து உறுப்பினர்களுக்கும் "நூல்கள் மற்றும் வாசித்தல், தகவல் மற்றும் தகவல் தொழில்நுட்பம் ஆகியனவற்றில் அனைவருக்கும் சமமான அணுகலை உறுதி செய்வதாகும்".  பள்ளி நூலக ஊடக மையம் அனைத்து வகையான ஊடகங்களையும் பயன்படுத்துகிறது. தானியங்கி முறையில் இயங்குகிறது, மேலும் தகவல் சேகரிப்பதற்காக இணையத்தையும் புத்தகங்களையும் பயன்படுத்துகிறது.  பள்ளி நூலகங்கள் பொது நூலகங்களிலிருந்து வேறுபட்டவை, ஏனெனில் அவை "பள்ளியின் பாடத்திட்டத்தை ஆதரிக்கும், விரிவுபடுத்தும் மற்றும் தனிப்பயனாக்கும் கற்றல் சார்ந்த ஆய்வகங்களாகவே செயல்படுகின்றன. பள்ளி நூலகம் பள்ளியில் பயன்படுத்தப்படும் அனைத்து பொருட்களுக்கும் மையமாகவும் ஒருங்கிணைப்பு முகவராகவும் செயல்படுகிறது." 

அமெரிக்காவின் 19 மாநிலங்கள் மற்றும் ஒரு கனேடிய மாகாணத்தில் மேற்கொள்ளப்பட்ட 60 க்கும் மேற்பட்ட ஆய்வுகள் மூலம் பள்ளி நூலகங்கள் மாணவர்களின் சாதனைகளில் நேர்மறையான தாக்கத்தை ஏற்படுத்துகின்றன என்பதை ஆராய்ச்சியாளர்கள் நிரூபித்துள்ளனர். இந்த ஆய்வுகளின் முக்கிய கண்டுபிடிப்பு என்னவென்றால், தகுதிவாய்ந்த பள்ளி நூலக ஊடக நிபுணருடன் கூடிய  பள்ளி நூலக ஊடகத் திட்டத்தை அணுகக்கூடிய மாணவர்கள் சமூக மற்றும் பொருளாதார அளவில் பின்தங்கி இருந்த போதிலும் வாசித்தல் மதிப்பீடுகளில் சிறப்பான திறனைப் பெற்றிருந்தனர். ஓஹியோவில்  நடத்தப்பட்ட ஓர் ஆய்வில், கணக்கெடுக்கப்பட்ட மாணவர்களில் 99.4% தங்கள் பள்ளி நூலகர்கள் மற்றும் பள்ளி நூலக ஊடக நிகழ்ச்சிகள் பள்ளித் தேர்வில் வெற்றிபெற உதவியது என்று நம்பினர்.

பள்ளி நூலகத்தின் பணியாளர்கள் 
பல பள்ளிகளின், பள்ளி நூலகங்களில் நூலகர்கள், ஆசிரியர்-நூலக வல்லுநர்கள் அல்லது குறிப்பிட்ட நூலக அறிவியல் பட்டம் பெற்ற பள்ளி நூலக ஊடக வல்லுநர்கள் அல்லது ஊடக ஒருங்கிணைப்பாளர்கள் ஆகியோர் பணிபுரிகின்றனர். சில அதிகார வரம்புகளில் அங்கு பணிபுரிவதற்கு, பள்ளி நூலகர்கள் குறிப்பிட்ட சான்றிதழ் மற்றும்/அல்லது கற்பித்தல் சான்றிதழைக் கொண்டிருக்க வேண்டும்.

குறிப்புகள் மற்றும் சான்றுகள்

வெளி இணைப்புகள் 

 யுனெஸ்கோ பள்ளி நூலக அறிக்கை
 பள்ளி நூலகர்களின் அமெரிக்க சங்கம்
 பள்ளி நூலக இதழ்
 பள்ளி நூலக ஊடகச் செயல்பாடுகள் 
 பள்ளி நூலகங்களுக்கான ஆதாரங்கள்
 மெய்நிகர் கற்றல் வள மையம்
 தி ஹப்: தரமான பள்ளி நூலகங்களுக்கான பிரச்சாரம்
 ஆஸ்திரேலிய பள்ளி நூலக சங்கம்
 போர்ச்சுகீஸ் ஆன்லைன் பள்ளி நூலகங்களின் பட்டியல்களின் அடைவு
பள்ளிகள்
கல்விச் சூழல்
தொழில்நுட்பவியல் இளையர்

தொழில்நுட்பவியல் இளையர் (ஆங்கிலம்: Bachelor of Technology) என்பது கல்லூரிகள் மற்றும் பல்கலைக்கழகங்கள் வழங்குகின்றன ஒரு நான்கு ஆண்டு இளநிலைப் பட்டம் ஆகும். இதனை சுருக்கமாக, பி. டெக். (B.Tech.) என்று குறிப்பிடுவர்.

இந்தியா 
இந்தியாவில் தொழில்நுட்பவியல் இளங்கலை (B.Tech) பட்டம் என்பது அகில இந்திய தொழில்நுட்பக் கல்வி கவுன்சில் அங்கீகரிக்கப்பட்ட கல்வி நிறுவனத்தில் இருந்து நான்கு ஆண்டு முழுநேர பொறியியல் பட்டப்படிப்பை முடித்த பிறகு வழங்கப்படும் இளங்கலை கல்விப் பட்டமாகும்.

இப்பட்டம் பொதுவாக இந்திய தொழில்நுட்பக் கழகங்கள்(IITs),தேசிய தொழினுட்பக் கழகங்கள்(NITs), இந்திய தகவல் தொழில்நுட்பக் கழகங்கள்(IIITs), பிற மத்திய நிதியுதவி பெறும் தொழில்நுட்ப நிறுவனங்கள் மற்றும் தனியார் நிகர்நிலை பல்கலைக்கழகங்கள் ஆகியவற்றால் வழங்கப்படுகிறது.

இப்பட்டம் குடிசார் பொறியியல், வேதிப் பொறியியல், இயந்திரப் பொறியியல், மின்பொறியியல், மின்னணுப் பொறியியல், கணினியிய பொறியியல், கணினிப் பொறியியல் மற்றும் பல்வேறு பொறியியல் துறைகளில் வழங்கப்படுகிறது.

இப்பட்டம் பொதுவாக அமெரிக்கா, கனடா, மற்றும் ஐரோப்பிய நாடுகளில் வழங்கப்படும் நான்கு ஆண்டு இளங்கலை பொறியியல் அல்லது செயல்முறை அறிவியல் பொறியியலில் இளங்கலைப் பட்டத்திற்குச் சமமானதாகும்.

இந்தியாவில் இப்பட்டப்படிப்பு சேர்க்கைக்கான தகுதி தங்கள் உயர்நிலைக் கல்வியை (10+2) கணிதம், இயற்பியல் மற்றும் வேதியியல் அல்லது பிற தொழில்நுட்பப் பாடங்களுடன் கட்டாயமாக முடித்திருக்க வேண்டும். சேர்க்கை தகுதிக்கான உயர்நிலைப் பள்ளி வாரியத் தேர்வில் பொதுவாக 75% என்ற குறைந்தபட்ச மொத்த சதவீதத் தேவையை பல்கலைக்கழகங்கள் அமைக்கின்றன மற்றும் ஒருங்கிணைந்த நுழைவுத் தேர்வு -முதன்மை(JEE main) தொழில்நுட்பவியல் இளங்கலை சேர்க்கைக்கான ஒரு முக்கிய நுழைவுத் தேர்வாகும்.

ஆத்திரேலியா 
ஆத்திரேலியாவில் இளங்கலைப் பொறியியல் படிப்பிற்கான நுழைவுத்தகுதி பெறாத, ஆனால் பொறியியல் தொடர்பாக படிக்க விரும்பும் மாணவர்களுக்கு ஏற்றதாக இப்பட்டம் இருக்கிறது. இப்பட்டத்தினை பொறியியல் படிப்பிற்கான பாதையாகவும் பயன்படுத்தலாம்.

மேற்கோள்கள் 

இளநிலைப் பட்டங்கள்
பொறியியல் கல்வி
ஜொகூர் சுல்தான் இரண்டாம் முசபர் சா

ஜொகூர் சுல்தான் இரண்டாம் முசபர் சா அல்லது சுல்தான் முசபர் சா II (மலாய் மொழி: Sultan Muzaffar Shah II ibni Almarhum Alauddin Riayat Shah II; ஆங்கிலம்: Sultan Muzaffar Shah II); என்பவர் ஜொகூர் சுல்தானகத்தின் இரண்டாவது அரசர். அலாவுதீன் ரியாட் ஷா II இரண்டாவது மகனார். 

இவர் பதவிக்கு வருவதற்கு முன்னர் ராஜா மூடா பெர்தானா (Raja Muda Perdana) என்று அழைக்கப்பட்டார். ஜொகூர் சுல்தானகத்தை 1564-ஆம் ஆண்டில் இருந்து 1570-ஆம் ஆண்டு வரை ஆட்சி செய்தவர்.

இவரின் தந்தையார் சுல்தான் அலாவுதீன் ரியாட் ஷா II இறந்தவுடன் 1564-ஆம் ஆண்டில் ஜொகூர் சிம்மாசனத்தில் அமர்த்தப்பட்டார். ஜொகூர் மீதான அச்சே படையெடுப்பிற்குப் பிறகு இவரின் தந்தையார் பிடிபட்டார்.

வரலாறு

1564-ஆம் ஆண்டில், அச்சேயின் சுல்தான், அலாவுதீன் அல்-காகர் (Alauddin al-Qahar), அருவின் மீது படையெடுத்து ஜொகூர் சுல்தானகத்தின் ஆளுமையைத் தோற்கடித்தார். அத்துடன் அச்சே படையினர் அருவில் இருந்து ஜொகூர் ஆட்சியாளர்களை வெளியேற்றினர்.

அச்சே சுல்தான், பின்னர் அருவில் இருந்து ஜொகூர் லாமா மீது தாக்குதலைத் தொடங்கினார். அங்கு இருந்த காரா கோட்டையும் ஜொகூர் லாமா நகரமும் அழிக்கப்பட்டன. அலாவுதீன் ரியாத் ஷா கைப்பற்றப்பட்டு அச்சேவுக்குக் கொண்டு வரப்பட்டார்.

இளம் வயதில் இறப்பு

அலாவுதீன் ரியாத் ஷா பின்னர் அங்கு கொல்லப் பட்டார். அவரின் மரணத்திற்குப் பின்னர் மர்கும் சாயிட் அச்சே (Marhum Syahid di Acheh) எனும் சிறப்பு பட்டம் அவருக்கு வழங்கப்பட்டது. அலாவுதீன் ரியாத் ஷாவிற்குப் பிறகு அவரின் மகன் இரண்டாம் முசாபர் ஷா (Muzaffar Shah II) ஆட்சிக்கு வந்தார்.

சுல்தான் முசபர் ஷா II 1565-இல் தன்னுடைய தலைநகரை ஜொகூர் லாமாவில் இருந்து செலுயுட் (Seluyut) எனும் இடத்திற்கு மாற்றினார். அச்சே சுல்தானகத்தின் கட்டுப்பாட்டை அவர் விரும்பவில்லை.

சுல்தான் அப்துல் ஜாலில் ஷா I

அவர் 1570-ஆம் ஆண்டில் விசம் வைக்கப்பட்டு கொல்லப்பட்டார். அதன் பின்னர் அவருடைய மகன் சுல்தான் அப்துல் ஜாலில் ஷா I (Sultan Abdul Jalil Shah I) ஜொகூர் சுல்தானகத்தின் பொறுப்பை ஏற்றார்.

சுல்தான் முசபர் ஷா II-க்கு மூன்று மனைவிகள். அவரின் முதல் மனைவி துன் மாஸ் ஜீவா என்பவர், ஜொகூர் சுல்தானகத்தின் தெமாங்கோங் துன் அசன் என்பவரின் மகளாவார்.

மனைவி துன் திராங்

அவரின் இரண்டாவது மனைவி துன் திராங். இவர் பகாங்கைச் சேர்ந்த ஸ்ரீ நர திராஜா துன் அலி (Tun Ali, Seri Nara Diraja of Pahang) என்பவருக்கும்; துன் பாத்திமா என்பவருக்கும் பிறந்த மகள். 

துன் திராங் மூலமாக சுல்தான் முசபர் ஷா II-க்கு இரு மகன்கள். மூத்தவர் அப்துல் ஜலீல் I (Abdul Jalil I). இளையவர் ராஜா ராடின் (Raja Radin). 
அவரின் மூன்றாவது மனைவி சுல்தான் அலி ஜல்லா அப்துல் ஜலீல் ஷா II (Sultan Ali Jalla Abdul Jalil Shah I) என்பவரின் முன்னாள் மனைவி; மற்றும் ஆச்சே சுல்தான் உசைன் அலி ரியாத் ஷாவின் (Sultan Husain Ali Riayat Shah of Aceh) மகளும் ஆவார்.

ஜொகூர் சுல்தானகத்தின் ஆட்சியாளர்கள்

மேற்கோள்கள்

வெளி இணைப்புகள்
 ஜொகூர் சுல்தானகம்
 The Siamese Wars with Malacca During the Reign of Muzaffar Shah　G. E. Marrison　Journal of the Malayan Branch of the Royal Asiatic Society　Vol. 22, No. 1 (147) (March 1949), pp. 61–66
 History of Malacca - Chronology of Events

சான்றுகள்

மேலும் காண்க

மலேசிய வரலாறு
மலேசிய அரசர்கள்
ஜொகூர் சுல்தான்கள்